JohanHeinsen/ENO huggingface dataset:
Viborger Samler, 1848-04-17
Det er Physikeren Hr. Sasse, der nylig holdt Forelæsninger her i Veile, og hvis egentlige Navn, saavidt vides, skal være Zastrewsky, der egennyttig har tilbudt at undervise Bønderne i Leens Brug, som Jnfanterivaaben. Denne i Polen fødte Mand har deeltaget saavel i Uafhængighedskrigen som i Feldtoget 1812, og har nu aflagt Prøve for Dhrr. Generallieutenant Guldberg og Oberstlieutenant Baggesen, der begge vare vel tilfredse med den Færdighed, hvormed han haandterede Leen. (Veile Av.)"Aarh. Av. Efterretning om, at Præsten i Bestofte havde fra Prædikestolen bedet for den oprørske Regjering, bliver nu fra flere Sider paa det Bestemteste gjendreven for den skammeligste Løgn. Veirforudsigelser. Dersom den gamle Regel endnu holder Stik, vil Danmark tilligemed flere nordlige Lande faae en meget tør Sommer 1848, og sjeldent og sparsomt vil der falde den saakaldte Landregn. Hvis betydelige Jismasser her og i Nabolandene forinden opløses, vil selve April blive tør og ligesaa Mai. Om Sneemasser behøver jeg vel ikke at nævne i dette Aar. Omtrent følgende Dage vil falde lidt Regn, nemlig: 8de, 21de, 23de og 24de Juni, 6te, 12te, 19de og 20de Juli, 2den, 9de, 20de og 22de August, samt 6te og 10de September. Det bliver vistnok tilraadeligt, at overgjemme af forrige Aars rundelige og velbjergede Halm og Hø, for at forebygge Fodertrang, som gjerne indtræffer efter meget tørre Somre. – Hammel, den 2den April 1848. N. P. Schøler.
Viborger Samler, 1848-04-17
Beretning om Beskaffenheden af det ledige Lomborg og Rom Sognekald i Ribe Stift. Jndtægter: 1) Præstetienden, som paa en ubetydelig Deel nær er fastsat ved confirmerede Tiendeforeninger, er 53 Tdr. 1 1/2 Skp. Rug, 52 Tdr. 5 1/2 Skp. Byg, 55 Tdr. 3 1/2 Skp. Havre samt i Penge. 4 Rbd. 2) Smaaredsel 2 Lpd. Ost og 20 Snese Æg. 3) Offer og Accidentser omtrent 180 Rbd. 4) Af Anner= og Mensalgods haves 12 Tdr. Byg og 5 1/2 Rbd. 5) Renter af Midler, som Kaldet eier, samt Bankactiendbytte, omtrent 14 Rbd. 6) For at holde Viin og Brød til Communionen haves 4 Tdr. Rug og 4 Tdr. Byg, hvoraf Overskuddet er calculeret til omtrent 10 Rbd. 7) Præstegaardens Avling, af Hartkorn 5 Tdr. 6 Sk. 1 Fdkr., er calculeret at svare til en Nettoindtægt af 120 Rbd. Byrder: a) Skatter og Renter af Bankhæftelsen omtrent 36 Rbd. b) Landemodsexpenser omtrent 16 Rbd. c) Nationalhest holdes. d) Enkepension udredes med 7 Tdr. Rug og 7 Tdr. Byg.
Viborger Samler, 1848-04-17
Agger Kanals Skibsliste. Jndk. den 9de April: P. Danielsen fra Mandahl til Nykjøbing med Trælast. Den 10de: W. Kieldsen fra dito til Lemvig med dito, G. Gunnersen fra Christiansand til Thisted, med dito, S. Amundsen fra Grimstad til Skive med dito, M. Petersen fra Mandahl til Nykjøbing med dito, N. Nielsen fra Christiansand til dito med dito, T. Tønnesen fra dito til Struer med dito, C. Poulsen fra Mandahl til Nykjøbing med dito, C. O. Pedersen fra Christiansand til Struer med dito. - Udg. den 8de: O. Reyersen fra Lemvig til Mandahl med Kornvarer, N. Poulsen fra Thisted til Norge med dito, S.K. Bie fra Krik til Grimstad med dito, N. Marcussen fra Thisted til Lillesand med dito, H. C. Uldriksen fra Skive til Mandahl med dito. Den 9de: P. Stæhr fra Nykjøbing til England med dito, C. R. Nielsen fra Thisted til Hull med Hør, P. J. Pedersen fra Nykjøbing til England med Kornvarer, J. Sich fra Thisted til Altona med dito. Den 10de L. Wohlenborg fra dito til London med dito, O. P. Hansen, fra dito til Grimstad med dito, H. Hob, W. Brechwold, H. Bohn, Alle fra dito til London med dito, P. G. Carstensen fra Nykjøbing til England med dito, S. L. Svendsen fra Thisted til dito med Been, N. Sørensen fra Skive til dito med Kornvarer, J. Krøger fra Nykjøbing til dito med dito J. K. Mortensen fra Thisted til London med dito, H. Levoog fra dito til Hamborg med dito, J. Breckvold fra dito til England med dito, H. H. Nielsen fra Nykjøbing til dito med dito, N. A. Frost fra Lemvig til Newcastle med dito, H. Andersen fra Nykjøbing til England med dito, L. P. Pedersen fra Skive til Mandahl med dito, N. Jversen fra Struer til Christiansand med dito.
Viborger Samler, 1848-04-17
Da der for Øieblikket har samlet sig et ridende Skarpskyttercorps, bestaaende af henimod 40 Personer, her i Horsens, og givet sig under militair Ledelse, for efter den nødvendige Øvelse at stille sig til Generalcommandens Disposition, for paa bedste Maade at være Fædrelandet til Nytte mod indvortes og udvortes Fiender, saa indbydes herved alle De, som kunne selv stille Hest samt udruste sig med brugbare og gode Bøsser (helst Riffel), Sabel eller Hirschfænger og 2de Pistoler, til snarest muligt at slutte sig til undertegnede Deeltagere i nævnte Corps. - Uniformeringen, som ifølge Krigsministerens Befaling er paabuden, kan finde Sted her i Byen, og bemærkes, at samme er simpel og kun lidet bekostelig. – Dhrr.
Viborger Samler, 1848-04-17
Avisredacteurer anmodes om, hurtigst muligt at optage foranstaaende Annonce i deres respective Blade. Horsens, den 11te April 1848. D. v. Holstein=Rathlou. L. v. Benzon. v. Mylius. Pind. v. Holstein, fra Hjørring. v. Falkenskjold. F. Oppen timmermann. Lassen. Blæsberg. Høier. Jensen. Kirkegaard. Kørbye. Kofod. Rekkegaard. Nytzow. Randal. Holm. Egeberg. Trøiel. Arns. Lundbek. Sørensen. Gørresen. Høst. Bang. Schønheyder. Rasmussen. Wolters. Nielsen.
Viborger Samler, 1848-04-17
Ligesom Nogle af denne Byes Handlende allerede have havt Anledning til, i et bestemt Tilfælde, at udtale sig om deres fremtidige Forhold til et Handelshuus i Hertugdømmet Slesvig, saaledes erklære vi Undertegnede, Kjøbmænd i Aarhuus, herved offentlig: "At vi for Fremtiden ville afbryde enhver Forbindelse og ei have nogetsomhelst at bestille med de Fabricantere og Handlende i Hertugdømmerne Slesvig og Holsteen, som efter foreliggende, utvivlsomme Kjendsgierninger, maatte befindes at høre til Oprørernes Tal." – Vi opfordre de Handlende i Danmarks øvrige Byer til at tage denne vor alvorlige Beslutning i Overveielse; vi vente de ville slutte sig til os og afgive lignende offentlige Erklæringer, for ligesom denne, at blive indrykkede i de i Hertugdømmerne meest læste Blade. Aarhuus, den 12te April 1848. H. C. Liisberg & Nybroe, S. Herskind, P. Mørch, P. Herskind, H. Schandorff, Chr. B. Gjern, Fr. Schandorff, H. W. Secher, Chr. Christensen, J. P. Hammershøi, S. Jensen, F. A. Appelt, Th. Wolf, J. C. Schmalfeld, Røse & Gerdes, Emil Secher, Vitus Jngerslev, Julius Dessauer, C. A. Rodtwitt, Hans Broge, A. Herskind, L. B. Jacobsen, L. F. Brønnum, N. Kirkebye & Søn, N. Malling, A. M. Bjørn, C. B. Christensen jun., Carl Benzen, Søeborg & Kirkerup, J. H. Agerup, N. C. Møller, Joh. F. Kuur, J. C. Juul, F. Pontoppidan, Joh. G. Lihme, Søren M. Dinesen, P. S. Kruuse, C. Faurschou, Chr. Bang, C. Faurschou jun.,A. C. J. Leth, H. Liisberg & Meisner, J. J. Gjeding, H. Gjeding, A. Grarup, Peter Chr. Raae, Th. Sabroe, N. J. Møller, Chr. Jordan, J. H. Lange, J. Simmelkiær, Hoffer & Comp.,L. Larsen, M. Ring, Chr. Steenberg, Julius Frandsen, M. C. Lottrup, A. Stabell. J. M. Andersen, Chr. A. Bünger, C. Langballe, Niels Schoubye, Chr. Alrøe, R. Schandorff, F. C. Døcker, J. P. Brændstrup, W. B. Hviid, L. A. Marcussen, P. J. Hahn, Edv. F. Rahr.
Viborger Samler, 1848-04-17
AVERTISSEMENTS. Jfølge modtagen Efterretning fra Generalmajor v. Moltke ere alle Rygter og tydske i Jylland indtrængende Friskarer, aldeles usandfærdige og fornemmelig udspredte af Oprørerne, i den Hensigt at afholde de sig i Nørre-Jylland dannende Fricorps fra at drage mod Grændsen, ligesom Kongeaaen nu er saaledes dækket, at ingen fjendtlig Friskare kan trænge ind i Jylland. Hvilket herved bekjendtgjøres, for at Jngen paa Grund af saadanne Rygter skal lade sig afholde fra at melde sig til at drage som Frivillig mod Grændsen. Viborg Stiftamt, den 10de April 1848. L. Bretton. Efter Aftale med Generalmajor v. Castenschjold, opfordres herved Enhver, der ikke hører til Krigsreserven, og som maatte have Lyst til at tjene som Cavallerist i Fricorps, til at melde sig hos mig her i Viborg. Den, der saaledes vil tage Krigstjeneste og rykke frem med Armeen, maa være forsynet med Hest, Sadel, Mantelsæl(helst af Klæde) og en Sæk, samt med Vaaben, nemlig enten Sabel eller Landse, og saavidt muligt med Bøsse. Saasnart Nogen saaledes udrustet melder sig hos Amtet, vil hans Marschronte herfra blive ham betydet, for at han kan indfinde sig ved den Excerceerskole, hvor slige Frivillige ville erholde den nødvendigste Vaabenøvelse, for at kunne bruges i Feldten. Viborg Stiftamt, den 10de April 1848 L. Bretton.
Viborger Samler, 1848-04-17
Opfordring. fra Remontecommissionen til frivillige Bidrag af Heste for Armeens Tjeneste.
Viborger Samler, 1848-04-17
Krigsministeren har under afvigte 31te Marts overdraget, Remontecommissionen at ordne Modtagelsen og Fordelingen af Heste, der tildeels frivilligen stilles til Landets Tjeneste under nærværende Krig.
Viborger Samler, 1848-04-17
Det er Remontecommissionen bekjendt, at mange Mænd, besjællede af sand Fædrenelandskjærlighed, allerede have stillet Heste til Armeens Tjeneste, og nærer man den faste Overbeviisning, at endnu flere Danske Borgere ville ved frivillige Bidrag yde Staten Hielp af gode, kraftfulde og til Tjenesten hensigtssvarende Heste, af Alder fra 5 til 8 Aar, af Størrelse, fra 10 Qvarteer til 10 Qvarteer 3 a 4 Tommer. Et tilstrækkeligt Antal dygtige Heste er Krigens uundgaaelige Fornødenhed, og Commissionen opfordrer derfor Alle og Enhver, hvis Evne og Vilkaar tillade at yde Staten sit Bidrag af Heste med ovenstaaende Qvaliteter, at levere disse til de af Krigsministeren bestemte 8 Depots, nemlig: Artilleribrigaden og Husardivisionen, begge i Kjøbenhavn, - Exerceerskolen, i Jægersborg. - Nestved, – Odense, - Kanders, Aarhuus og Horsens. Amterne anmodes om at levere Hestene saaledes: A. For Sielland, Lolland og Falster: 1) Kjøbenhavns Amt til Artilleribrigaden i Kjøbenhavn. 2) Holbek Amt til Husardivisionen i Kjøbenhavn. 3) Frederiksborg Amt til Exerceerskolen i Jægersborg. 4) Sorøe og Præstøe Amt samt Øerne Lolland, Falster og Møen til Nestved. B. For Fyen med omliggende Øer: 1) Fyens samtlige Amter til Odense. C. For Jylland: 1) Aalborg, Hjørring, Thisted og Randers Amt til Randers. 2) Viborg, Ringkjøbing og Aarhuus Amt til Aarhuus. 3) Skanderborg, Veile og Ribe Amt til Horsens. Remontecommissionen vil efterhaanden besøge de forskjellige Depots for at antage og classificere de leverede Heste til Brug for Artilleri og Cavalleri, samt cassere de Heste, som findes uskikkede til Armeens Tjeneste. Sluttelig maa Commissionen bemærke, at Heste, som alt ere leverede af Amterne til Andre end de ovenstaaende Depots, maatte forblive indtil videre paa de Steder, hvor de alt ere afgivne, hvilken Forholdsregel ansees nødvendig for at undgaae alle Forviklinger. Horsens, i Remontecommissionen, den 9de April 1848. C. W. Düring. Rosenkrantz. Bardensleth.
Viborger Samler, 1848-04-17
Bekjendtgjørelse. Under 10de August forrige Aar er det allernaadigst bevilget, at der paa det Marked, som hvert Aars 12te Juli afholdes ved Navnsøe i Aars Herred, med Heste, Qvæg og Landbovarer, tillige maa falholdes Kramvarer, hvilket herved bringes til offentlig Kundskab. Herredscontoiret i Løgstøer, den 10de Februar 1848. Svanenskjold.
Viborger Samler, 1848-04-17
Dagvognen til Aarhuus over Ans afgaaer Søndagen den 2den April, Formiddag Kl. 6, og saaledes fremdeles hver Søndag indtil Udgangen af October. Den retournerer hertil hver Mandag Eftermiddag Kl. 4 1/2. Viborg Befordringscontoir, den 27de Marts 1848. S. Hagemann.
Viborger Samler, 1848-04-17
Dagvognen til Aarhuus over Randers afgaaer Onsdagen den 5te April, Formiddag Kl. 10, og fremdeles indtil Udgangen af October hver Onsdag Formiddag til samme Tid. Den retournerer hertil hver Torsdag Eftermiddag Kl. 5 3/4. Viborg Befordringscontoir, den 27de Marts 1848. S. Hagemann.
Viborger Samler, 1848-04-17
Til førstkommende 1ste Novbr. ønskes et privilegeret Kro sted, hvor tillige haves saamegen Jord at et Par Køer kunne holdes, i Forpagtning. Herpaa Reflecterende ville be bage enten mundtlig eller skriftlig desangaaende at henvende sig til Hr. Cl. Handberg i Viborg.
Viborger Samler, 1848-04-17
Mit paaboende Sted paa Nørregade, 4 Fag tildeels Grundmuur, Smedeværksted 4 Fag, med Hauge, Gaardsrum og Brønd, er underhaanden at faae tilkjøbs. Skive, den 18de Marts 1848. Mathias Sørensen. Plads for en Udpige paa Landet til 1ste Mai, anvises fra Adressecontoiret.
Viborger Samler, 1848-04-17
En aldrende Mand eller Karl, som har Lyst at tjene som Røgter, kan faae Condition strax. Bogtrykkeriet anviser.
Viborger Samler, 1848-04-17
Trykte Schemata til Flyttebeviis for Værnepligtige faaes paa Bogtrykkeriet i Viborg. Trykte Fortegnelser over Jndleveringstiderne til samtlige herfra Byen afgaaende Poster kunne erholdes paa Postcontoiret for 4 s. Stkt. Trykt i Udgiverens Bogtrykkeri.
Viborger Samler, 1848-04-18
Skste Tidende. Viborg, Forsendes med Brevposten i Danmark og Hertugdømmerne. Tirsdagen den 18 April 1818. Nr. 66. 76 Aarg.
Viborger Samler, 1848-04-18
Udenlandske Efterretninger. Tydskland. Frankfurt, den 11te April, Fickler, en af de ivrigste og meest nidkjære Liberalister, som først i Baden udtalte Ordet Republik, er nu arresteret efter den badenske Regjerings Befaling. – Endnu i Offenburg udtalte Hecker sig den 19de Marts fordet constitutionelle Monarchie, og i Forsamlingen i Frankfurt gebærdede han sig som vild Republicaner i Forening med sin Hale - Struve, Brentano og Kapp. Kun enkelte Stemmer have yttret sig til Fordeel for en tydsk Republik. Nogle ville vide, at Hecker er flygtet. Struve skal have forladt Mannheim.
Viborger Samler, 1848-04-18
Fra det badenske Overland meldes under 9de April, at efter en Meddelelse fra Commandanten i Hüningen, er det Natten imellem den 7de og 8de April kommet til en Kamp i en Skov ved Hüningen imellem det franske Militair og 60 bevæbnede tydske Arbeidere, paa begge Sider gaves Døde og Saarede.
Viborger Samler, 1848-04-18
Antallet af de Deputerede, Preussen har at seende til Nationalforsamlingen i Frankfurt, udgjør 159, og Provindsen Preussen desuden 32; altsaa i Alt 191 Deputerede.
Viborger Samler, 1848-04-18
Wiener Zeit. af 11te April meddeler Svaret paa Pragernes Petition. Sammes Andragender bifaldes, navnligen skal det bøhmiske (ezechiske) Sprog i alle Henseender stilles paa lige Fod med det tydske i alle Grene af Statsforvaltningen og den offentlige Underviisning, samt Ophøielsen af den bøhmiske Landdag til en raadslaaende og besluttende Forsamling. Bresl. Zeit, melder af en sikker Kilde fra Presburg, (den 9de April), at Wienercabinettet er tilsinds at opgive Jtalien, og at den anordnede Recrutering i Ungarn ikke vil finde Sted.
Viborger Samler, 1848-04-18
Fra det østerrigske Hovedqvarteer, som den 5te April var i Verona, meldes officielt, at Feltmarschal Radetzky ventede et Angreb af den imod Mincio fremrykkende sardinske Hær. Efter en Beretning fra Brescia (af 4de April) stode de fjendtlige Hære (den østerrigske og saa dinske lombardiske Hær) ved Lonato imellem Brescia og Gardasøen, og var et blodigt Sammenstød hvert Øieblik at vente. Den sardinske Hærs Styrke anslaas til 80,000 Combattanter.
Viborger Samler, 1848-04-18
J en Træfning ved Montechiari skulle Østerrigerne have havt et Tab af 500 Døde og 300 Saarede.
Viborger Samler, 1848-04-18
J Posen har Chefen for det preussiske Armeecorps Gen. Colomb, udstedet et Manifest, hvori han skildrer med mørke Farver den i Storhertugdommet Posen udbrudte polske Opstand. Han vil vide at bruge Kraft.
Viborger Samler, 1848-04-18
Opstanden udbrød i Pleschen den 7de April. Barricader opførtes. Ved Middagstid rykkede 2,000 polske Uhlaner godt væbnede ind i Byen; efter dem fulgte Adelsmændene i Spidsen for "Sensenträger." – Senere Efterretninger fra Pleschen af 8de April melde, at efter Rygtet skulle i og omkring Warschau 500 russiske Officierer være pludselig arresterede. Ogsaa hører man, at flere Troppecolonner have gjort Holdt deels paa Marschen til og fra Warschau, hvilket sættes i Forbindelse med hiint Rygte.
Viborger Samler, 1848-04-18
Flensborg, den 15de April. Som man hører, ville Preusserne først da knytte Underhandlinger, naar Tropperne indtage den Stilling, de havde inde for 8 Dage siden. Da en saadan Omformen vilde være til stor Skade for Flensborg i commerciel og industriel Henseende, da vor Havn derved atter vilde blokeres, saa er der her fra Byen afsendt til Rendsborg en Deputation, bestaaende af Justitsraad Callisen, Kjøbmændene Petersen, Schwensen og Danielsen - for at formaae den preussiske Befalingsmand til at begynde Forhandlingerne efter den Stilling, hvori Tropperne nu staae. (Flensb. Zeit.) - (Flensborgerne kunne vist være temmelig rolige for, at de Danske ikke indlade sig paa Underhandlinger under fornævnte Basis nei, fremad maa det hedde, naar vi hæderfuld ville trække os ud af Kampen.) Endvidere hedder det i samme Blad: "Authentiske Efterretninger melde, at 15000 Svenske med betydeligt Artillerie staae beredte til strax at gaae under Seil for at hielpe til at forsvare Danmarks retfærdige Sag." – "Reisende berette, at det preussiske Militair havde atter trukket sig tilbage ved Rendsborg." (Skal vel forstaaes saaledes, at Preusserne have forladt det danske, Nord for Eideren og i Omegnen af Rendsborg liggende Terrain.
Viborger Samler, 1848-04-18
J den Mindetale Pastor Helveg holdt over vore ved Flensborg faldne Brødre, der stededes til Hvile i Torsdags, fremhævede han, at "det her maatte hedde: Sørger ikke, som de der intet Minde have, thi om vi ikke kjendte de Faldnes Navne, saa eiede vi dog Mindet om dem i den Sag, for hvilken de Faldne have kæmpet under Korsets Flag; og denne Sag var Selvforsvarets retfærdige Sag, hvorved de dog ikke havde indskrænket sig til at værne om deres egen Person, men det Selv, hvorpaa her maatte tænkes, var Fædrelandet, derfor var Selvforsvaret foreviget, om end Forsvarerne vare faldne; den Sag, for hvilken disse havde kæmpet, var endvidere Troskabens hellige Sag, de vare faldne, deres Konge tro, i Kamp mod Oprørere, derfor skulde det trofaste Norden ogsaa være tro mod dem, bevare dem i trofast Erindring; de vare endelig faldne for en Sag, som var Frihedens og Opstandelsens ufortabelige Sag, thi her havde Kongens Kjæmper, tillige været Frihedens, de havde stridt for Slesvigs Frihed, da denne Landsdeels Trældom maatte begynde med Fjendens Seier, ja allerede længe havde Danskheden i Slesvig befundet sig i aandelig Død, nu paa Vaarens behagelige Tid vaagnede ogsaa den til nyt Liv og gjennem blodig Morgenrøde vilde den skjønne Dag komme; det skjønneste Mindemærke, som kunde reises de Faldne, var det til nyt Liv opvaagnende Fædreland, hvis Opstandelse var forhvervet ved disse Offeres Blod." (Dv.)
Viborger Samler, 1848-04-18
En Grev Luckner, der anførte et stort Fricorps Slesvigholstenere, uden at dette dog deeltog i Slaget ved Flensborg, har ført dem tilbage til Slien og erklæret Corpset for opløst. (Kiel. C.)
Viborger Samler, 1848-04-18
Ved Taffelet i Torsdags Aftes i Flensborg skal Hans Majestæt have yttret: "J tre Gange 48 Timer er det afgjort, om vi have Krig med Preussen eller ikke."
Viborger Samler, 1848-04-18
Det var ved Bestormelsen af et Teglbrænderi, at den i Torsdags ved Døden bortrykkede heeltemodige Lieutenant Wedege blev haardt saaret. Modet og Bevidstheden havde intet Øieblik forladt ham og efterat den fjendtlige Kugle havde nedstrakt ham i en Veihulling, var hans første Spørgsmaal: "Seire Danmarks Tropper?" – "Aalb. Av. siger: "Med Heltens Palme er han indgaaet til Himmelfreden. Maatte dens formildende Dug og Hæderen om hans Minde styrke den smertebøiede Ungme, til hvem hans ædle Hjerte var viet, ligesom han har fæstet sit Navn i Kammeraters, Venners og Samfundets uforgjængelige Erindring."
Viborger Samler, 1848-04-18
Blandt Hamborger-Blades løgnagtige Beretninger hører ogsaa, at Flensborgs Beboere have skudt ud af Vinduerne paa de flygtende Studenter og øst kogende Vand paa disse.
Viborger Samler, 1848-04-18
Jfølge "Børsenh." skulle de i Altona arresterede og til Rendsborg bragte 14 danske Officierer have erklæret, at de ikke længere ansee sig bundne ved deres Æresord, eftersom Kongen havde erklæret den provisoriske Regjering for oprørsk. De ere senere fra Rendsborg bragte til Segeberg.
Viborger Samler, 1848-04-18
Af et Brev fra Ære, dateret den 11te April: "Dr. Niesse er reist til Fehmern, da han ikke vilde afgive den Erklæring som blev ham affordret. Ligeledes er den 2den juridiske Embedsmand, Assessor Carstens, og som heller ikke har viist synderlig Jver for den danske Sag, afreist (efter Sigende) til Als; borte er han og det uden Borgernes Vidende." (Svb. Av.)
Viborger Samler, 1848-04-18
En Reisende der i Fredags ankom fra Lübeck til Kbhvn., vil have mødt Hertugen og Prindsen af Augustenborg samt Grev Reventlow=Preetz i Hamborg. (Fædrel.)
Viborger Samler, 1848-04-18
Efter Efterretninger fra Rendsborg af 12te og 13de April er det Bracklowske Skyttecompagnie rykket fra Frederichsstadt igjennem Dithmarsken ind i Rendsborg. Fremdeles meddeles en Dagbefaling, hvori det hedder: at, endskjøndt Resultaterne af de i de sidste Dage leverede Fegtninger kun vare sørgelige, kan Generalcommanden dog ei undlade med Roes at anerkjende Troppernes høie Mod og Udholdenhed. Blandt disse nævnes især 1ste Fricorps, 5te Jægercorps, de i Fegtningen deeltagende Compagnier af 16de og 15de Bat. samt Kieler-Studenterne og Turnerne. Et med Krudt ladet Fartøi, bestemt for Oprørerne, er indbragt til Als. Paa Sønderborg Slot har Hertugen, efterladt sig 6000 Tdr. Korn, som nu komme den paa Als værende militaire Tilvært tilpas, kun beklages det, at det falder vanskeligt at faae det Behøvende formalet. (Hp. A.)
Viborger Samler, 1848-04-18
Justitsraad L. har efter Forlydende været hos Hertuginden af Augustenborg, som for Øieblikket opholder sig i Hamborg, og der hørt, at Hertugen havde yttret, at han vilde give sin halve Formue, om han kunde gjøre det Gjorte ugjort og at han indsaae Umuligheden af at erholde fremmed Hjælp."(Fyens Av.)¬
Viborger Samler, 1848-04-18
J en under 8de April af den saakaldte provisoriske Regjering udstedt Anordning betræffende Folkevæbning forekommer der Sætninger, der maa henføres til den meest raa og barbariske Fortid. Vi hidsætte heraf Følgende: "De meest tilintetgjørende Midler ere de fortrinligste; thi de føre hurtigst til Seir for den retfærdige Sag. Folkebevæbningen har at afspærre Fjenden Frem= og Tilbagemarsch, bestandigt at holde ham i Aande, opsnappe hans Munition, Levnetsmidler, Redskaber, Efter nølere, tilintetgjøre hans Hospitaler, udføre natlige Overfald, befrie besatte Landskaber, tilintetgjøre ham enkelt og i Tropper, hvor og naar det kun er muligt."
Viborger Samler, 1848-04-18
Journal des Deb. begynder nu ogsaa at optage Correspondancer i dansk Jnteresse. J dets Nummer af 8de April findes saaledes en Artikel fra Danmark, hvori Slesvigholstenerne kaldes Oprørere, og hvor der paa en høist hæderlig Maade omtales den Mand, der besjæler de Danske. Der fortælles blandt Andet deri, at de patriotiske Gaver allerede beløbe sig til 2 Millioner Franes- og at Kongen er draget til Slesvig, for at sætte sig i Spidsen for sin Hær. Ogsaa Kongens Proclamation til Holstenerne findes der i en tro Oversættelse.
Viborger Samler, 1848-04-18
Fra Slesvig ere særdeles Mange flygtede, deriblandt Amtmand Liliencron og mange Borgere, saasom Boghandler Bruhn. Endvidere befinder sig iblandt dem samtlige Advocater og Provst Boysen. J det Hele er der i Byen en meget trist Stemning, og man kan ikke undres derover. Man kan ikke vente, at en By og dertil en By som Slesvig i en Haandevending bliver dansksindet. (Dvk.)
Viborger Samler, 1848-04-18
Haderslev, den 16de April. Reisende, som indtraf hertil igaar fra Sydslesvig, antage, at da det fornødne Beleiringsskyts nu tilsøes vil være indtruffen til Eckernfjord, 3 Miil fra Rendsborg, saa vil Beleiringen af sidstnævnte Fæstning begynde næste Tirsdag (den 18de, dersom ellers ikke Preusserne forinden rykke ind i det Slesvigske og tilbyde de Danske et Slag paa Hederne norden Rendsborg. (Dvk.)
Viborger Samler, 1848-04-18
Kolding, den 16de April. Hs. Majestæt indtraf tilhest hertil idag Kl. 1, og forlod atter vor Bye Kl. 2 1/2 forat reise til Fredericia, hvor Hs. Maj. kun bliver et Par Dage. Han befandt sig ikke ganske vel, dog saaledes, at der ikke er nogen Grund til at være urolig derover.
Viborger Samler, 1848-04-18
Udenrigsministeren var i Kongens Følge.